Foto: President.kg Qirg‘izistonning yangi prezidenti Sooronbay Jeenbekov mamlakat manfaatlarini birinchi o‘ringa qo‘yishga va’da berdi. U bu haqda inauguratsiya davomida qasamyod keltirganidan so‘ng so‘zlagan nutqida aytib o‘tgan, deb yozmoqda qirg‘iz OAV. Prezidentning so‘zlariga ko‘ra, hokimiyatning barcha bo‘g‘inlariga qat’iy talablar qo‘yadi. «Demokratiya ikki do‘stga ega: birinchisi – ozodlik, ikkinchisi – mas’uliyat. Men xalq oldidagi o‘z majburiyatlarimni bajarish uchun ham kuchimni, ham vaqtimni ayamayman», - deya aytib o‘tdi Sooronbay Jeenbekov. Mavzuga oid: «Mintaqa uchun fenomen». Qirg‘izistonda yangi prezidentga hokimiyat ilk bor tinch yo‘l bilan topshirilmoqda Eslatib o‘tamiz, avvalroq Atamboyev Qirg‘iziston kelajagidan xavotirda emasligini aytgandi.